b'\n_START_ARTICLE_\nHinke Bergegren\n_START_PARAGRAPH_\nHenrik \xe2\x80\x9dHinke\xe2\x80\x9d Bergegren (1861 \xe2\x80\x93 10. toukokuuta 1936) oli ruotsalainen kirjailija ja lehtimies._NEWLINE_Bergegren ty\xc3\xb6skenteli lehtimiehen\xc3\xa4 ensin Social-Demokratenissa. H\xc3\xa4n oli my\xc3\xb6s nuorsosialistien aikakauskirjan Brandin toimitusjohtaja ja toimitti my\xc3\xb6s Prolet\xc3\xa4renia (ei uusi Prolet\xc3\xa4ren). Bergegren kirjoitti monta romaania, novelleja ja teatteriteoksia. H\xc3\xa4n oli yksi vallankumouksellisista sosiaalidemokraateista ja halusi tuoda ehk\xc3\xa4isykeinot kansan tietoon. Nyky\xc3\xa4\xc3\xa4n h\xc3\xa4n on varsinkin tunnettu seksuaalireformihalustaan._NEWLINE_Hinke Bergegren kuului niihin sosiaalidemokraatteihin, jotka radikalisoituivat ja muuttuivat anarkisteiksi. Vuonna 1908 h\xc3\xa4net erotettiin puolueesta pitk\xc3\xa4aikaisen Hjalmar Brantingia vastaan kest\xc3\xa4neen taistelun j\xc3\xa4lkeen. Moni nuorsosialisti ryhtyi h\xc3\xa4nen seuraajakseen, ja heit\xc3\xa4 kutsuttiin nimell\xc3\xa4 \xe2\x80\x9dunghinkar\xe2\x80\x9d. Vuonna 1910 pidettiin kampanja K\xc3\xa4rlek utan barn, jossa h\xc3\xa4n sanoi ett\xc3\xa4 on parempi olla rakkaan kanssa ilman lapsia kuin lapsia ilman rakkautta. H\xc3\xa4n istui moneen otteeseen vankilassa aktiiviutensa vuoksi.'